|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO ZA UPRAVU I FINANSIJE/FINANCIJE** | **СКУПШТИНА**  **КОМИСИЈА ЗА УПРАВУ И ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Број: 01.8-02-5711/23

Брчко, 11. октобра 2023. године

На основу чланова 40 и 54 Пословника о раду Скупштине Брчко дистрикта БиХ („Службени гласник Брчко дистрикта БиХ“ број 54/18 – пречишћени текст и бројеви 17/20 и 24/20), а у вези с чланом 9 ставом 3 Упутства о спровођењу Закона о слободи вјере и правном положају цркава и вјерских заједница („Службени гласник БиХ“ број 28/19), Комисија за управу и финансије Скупштине Брчко дистрикта БиХ на 48. сједници одржаној 11. октобра 2023. године, доноси

ОДЛУКУ

о начину расподјеле средстава Скупштине Брчко дистрикта БиХ

предвиђених за донације вјерским заједницама

**Члан 1**

**(Предмет)**

Овом одлуком утврђују се надлежност за додјелу, намјена, услови, начин и поступак додјеле, вођење евиденција и контрола утрошка средстава Скупштине Брчко дистрикта БиХ предвиђених у буџету Брчко дистрикта БиХ за донације вјерским заједницама.

**Члан 2**

**(Надлежност за додјелу донација)**

Комисија за управу и финансије Скупштине Брчко дистрикта БиХ (у даљем тексту: Комисија) одлуком додјељује средства одобрена буџетом Брчко дистрикта БиХ предвиђена за донације вјерским заједницама, у складу с програмом утрошка средстава из члана 6 ове одлуке.

**Члан 3**

**(Намјена средстава)**

Средствима одобреним у буџету Брчко дистрикта БиХ предвиђеним за донације вјерским заједницама могу се финансирати обнова, очување и изградња храмова, богомоља, џамија и других објеката вјерских заједница, изградња и одржавање гробаља и мезарја.

**Члан 4**

**(Критеријуми које морају испуњавати цркве и вјерске заједнице)**

Да би могле да користе средства донација, цркве и вјерске заједнице морају испуњавати сљедеће критеријуме:

1. да су регистроване у складу с релевантним законским прописима;
2. да су испуниле обавезе и оправдале утрошак средстава додијељених за реализацију програма, пројеката или активности од било ког буџетског корисника у Брчко дистрикту БиХ у претходној години;
3. да посједују трансакциони рачун у пословној банци;
4. да имају право власништва или грађења на земљишту или објектима на којима се изводе радови.

**Члан 5**

(Подношење захтјева)

1. Цркве и вјерске заједнице подносе захтјев за додјелу средстава донација са образложењем и елементима плана расподјеле средстава уз који ће приложити:
2. копију рјешења о упису у регистар за упис цркава и вјерских заједница, њихових савеза и актуелни извод из регистра, издате од Министарства правде Босне и Херцеговине;
3. копију потврде о регистрацији издату од надлежног органа;
4. изјаву под пуном кривичном и материјалном одговорношћу да су испуниле обавезе и оправдале утрошак средстава додијељених за реализацију програма, пројеката или активности од било ког буџетског корисника у Брчко дистрикту у претходној години, овјерену од надлежног органа;
5. копију картона депонованих потписа код пословне банке;
6. копију извода из регистара надлежних институција којима се доказује право власништва или грађења на земљи на којој ће се градити или објектима који ће се обнављати.
7. Захтјев из става 1 овог члана подноси се на обрасцу (образац 1) који је у прилогу ове одлуке и који ће бити доступан на интернет-страници [www.skupstinabd.ba](http://www.skupstinabd.ba).
8. Изјава из става 1 тачке c) овог члана даје се на обрасцу који је у прилогу ове одлуке (образац 3) и који ће бити доступан на интернет-страници [www.skupstinabd.ba](http://www.skupstinabd.ba).

**Члан 6**

**(Програм утрошка средстава)**

1. Расподјела средстава донација утврђује се програмом утрошка средстава који доноси Комисија.
2. Комисија ће донијети програм утрошка средстава донација након усвајања буџета Брчко дистрикта БиХ за текућу годину.
3. Доношењу програма утрошка средстава претходи обављање консултација са скупштинском Комисијом за образовање, спорт, културу и сарадњу с вјерским заједницама, Дирекцијом за финансије Брчко дистрикта БиХ и Правобранилаштвом Брчко дистрикта БиХ.
4. Елементи програма утрошка средстава прописани су Законом о извршењу буџета Брчко дистрикта БиХ.
5. Средства донација не могу се додјељивати прије усвајања програма утрошка средстава.

**Члан 7**

**(Уговор о коришћењу додијељених средстава)**

1. Скупштина Брчко дистрикта БиХ ће закључити уговор са црквом или вјерском заједницом (у даљем тексту: корисник средстава) којим ће се регулисати међусобна права и обавезе.
2. У случају да се средства донација додјељују за радове и услуге у вези са извођењем радова које Скупштина Брчко дистрикта БиХ финансира са више од 50% од укупне вриједности, корисник средстава донација је у обавези да обезбиједи конкуренцију и транспарентност процедуре набавке.

Члан 8

(Извјештаји о утрошку средстава)

1. Корисници средстава донација дужни су да Комисији доставе извјештај о намјенском утрошку средстава у року прописаном Законом о извршењу буџета Брчко дистрикта БиХ.
2. Извјештај о утрошку средстава састоји се од текстуалног и финансијског дијела.
3. Текстуални дио извјештаја о утрошку средстава подноси се на прописаном обрасцу који је у прилогу ове одлуке (образац 2) и који ће бити доступан на интернет-страници [www.skupstinabd.ba](http://www.skupstinabd.ba).
4. Финансијски дио извјештаја о утрошку средстава састоји се од копија оригиналних рачуна с пратећим отпремницама и других прописаних рачуноводствених исправа, као и копија извода из банке на којима су видљиве промјене стања по основу приложених рачуна, вирмана или благајничких исплата као доказа да су плаћања извршена.
5. У случају из члана 7 става 2 ове одлуке уз извјештај о утрошку средстава обавезно се прилаже и доказ о транспарентном трошењу јавних средстава у форми извјештаја о спроведеном поступку набавке.
6. Корисник средстава донација дужан је да чува оригиналне рачуноводствене књиге и оригиналну финансијску документацију, те да их у случају потребе учини доступним за разматрање и контролу од стране Комисије или било ког другог лица које овласти Комисија или било ког другог законом овлашћеног органа.
7. Уколико корисник средстава не достави извјештај о утрошку средстава и не оправда додијељена средства у року прописаном ставом 1 овог члана Комисија ће затражити повраћај цјелокупног износа додијељених средстава на Јединствени рачун Трезора Брчко дистрикта Босне и Херцеговине у року од тридесет (30) дана од дана када Комисија писаним путем затражи повраћај средстава, у супротном се покреће поступак пред надлежним органом против корисника који није оправдао додијељена средства.
8. Корисници средстава донација могу, уз оправдан разлог, да одступе од планиране намјене утрошка средстава у максималном проценту од 20%, с тим да укупно добијени износ донације мора бити утрошен намјенски.

**Члан 9**

(Надлежност за контролу извјештаја о утрошку средстава)

1. Контрола извјештаја о утрошку средстава донација је у надлежности Комисије за управу и финансије.
2. Комисија из става 1 овог члана ће вршити контролу извјештаја о утрошку средстава донација на основу достављене документације, а по потреби, у сврху одлучивања о оправданости утрошених средстава може вршити и додатне контроле, као и ангажовати стручна лица у складу с Пословником о раду Скупштине Брчко дистрикта БиХ.
3. Након извршене контроле Комисија из става 1 овог члана ће о извјештају о утрошку средстава донација дати мишљење.

**Члан 10**

**(Евиденције)**

1. Службеник у Стручној служби Скупштине који је распоређен на послове стручне и техничке помоћи Комисији за управу и финансије води евиденцију корисника средстава донација.
2. Евиденција из става 1 састоји се од најмање сљедећих података:
3. назив корисника који је у текућој години био корисник донације;
4. назив, број и датум одлуке којом су додијељена средства донација;
5. износ додијељених средстава донација;
6. намјена коришћења средстава донација;
7. извјештај о утрошку средстава, односно податак о контроли извјештаја на основу мишљења из члана 9 става 3 ове одлуке.
8. Евиденција из става 1 овог члана води се у форми регистра донација чији је садржај објављен на званичној интернет-страници [www.skupstinabd.ba](http://www.skupstinabd.ba).

**Члан 11**

**(Прелазне одредбе)**

Ступањем на снагу ове одлуке престаје да важи Одлука о начину расподјеле средстава донација Скупштине Брчко дистрикта БиХ предвиђених за донације вјерским заједницама („Службени гласник Брчко дистрикта БиХ“ бројеви 15/21 и 26/21).

**Члан 12**

**(Ступање на снагу)**

Ова одлука ступа на снагу даном доношења и биће објављена у Службеном гласнику Брчко дистрикта БиХ.

**П Р Е Д С Ј Е Д А В А Ј У Ћ И**

**КОМИСИЈЕ ЗА УПРАВУ И ФИНАНСИЈЕ**

**Х а л и л Љ у ц а**

Образац 1

**ЗАХТЈЕВ ЗА ДОДЈЕЛУ ДОНАЦИЈА**

**ВЈЕРСКИМ ЗАЈЕДНИЦАМА**

|  |  |  |
| --- | --- | --- |
| **Коме се подноси захтјев?** | **Комисији за управу и финансије** | |
| **Година у којој се подноси захтјев** |  | |
| **Подносилац захтјева / Овлашћено лице** |  | |
| Адреса |  | |
| Контакт телефон / Адреса електронске поште |  | |
| Година оснивања |  | |
| Датум и година уписа у регистар |  | |
| Регистарски број |  | |
| Број жиро рачуна и назив банке |  | |
| Јединствени идентификациони број |  | |
| Опис пројекта или активности за које се тражи донација | | |
| Значај пројекта или активности за које се тражи донација |  | |
| Предвиђени рок реализације пројекта или активности |  | |
| Мјесто и вријеме реализације |  | |
| Укупна вриједност предложеног пројекта или активности |  | |
| Да ли су за овај пројекат или активност одобрена средства од Скупштине или другог буџетског корисника током текуће или претходних година? | Одобрено током текуће и у претходним годинама (Навести године и износе по годинама и исплатиоце средстава.) | |
|  | |
|  | |
|  | |
|  | |
| **Спецификација трошкова:**  Потребно је навести спецификацију робе, услуга, радова или других трошкова који ће настати приликом реализације пројекта или активности. | Назив трошка | Износ средстава који ће се утрошити |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Прилози:**  Рјешење о регистрацији са свим измјенама и допунама, картон депонованих потписа од банке или други докуменат, идентификациони број субјекта – подносиоца захтјева, изјава, дозвола за грађење, друга документација | Обавезно набројати све прилоге, са бројевима и датумима докумената. | |
|  | |
|  | |
|  | |
|  | |
|  | |
|  | |

Датум: \_\_\_\_\_\_\_\_\_\_\_\_\_\_\_\_ Потпис овлашћеног лица

**М. П.** \_\_\_\_\_\_\_\_\_\_\_\_\_\_\_\_\_\_\_

Образац 2

**ИЗВЈЕШТАЈ**

**О УТРОШКУ СРЕДСТАВА ДОНАЦИЈА ВЈЕРСКИМ ЗАЈЕДНИЦАМА**

|  |  |  |  |
| --- | --- | --- | --- |
| **Коме се подноси извјештај?** | **Комисији за управу и финансије** | | |
| Година у којој су одобрена средства |  | | |
| Корисник средстава / Овлашћено лице |  | | |
| Адреса |  | | |
| Контакт телефон / Адреса електронске поште |  | | |
| Број и датум одлуке о одобравању исплате новчаних средстава |  | | |
| Назив реализованог пројекта или активности |  | | |
| Мјесто и вријеме реализације |  | | |
| Шта се постигло реализованим пројектом или активношћу? |  | | |
| **Опис реализованог пројекта или активности**  Описни извјештај који обухвата све информације о току и реализацији пројекта или активности | | | |
| Финансијски преглед укупних средстава | Донација Скупштине Брчко дистрикта БиХ | Средства од других донатора | |
|  |  | |
| Укупна вриједност реализованог пројекта или активности |  | | |
| Да ли су за овај пројекат или активност одобрена средства од Скупштине претходних година? | Одобрено од Скупштине у претходним годинама (Навести године и износе по годинама.) | | |
|  | | |
|  | | |
|  | | |
|  | | |
| **Спецификација трошкова:**  Као прилог овом извјештају потребно је доставити копије рачуна, уговора, одлука и друге документације на основу које су вршена плаћања, као и копије извода из банке, вирмана или благајничких исплата као доказа да је плаћање извршено. | Назив трошка | | Износ утрошених средстава |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |

|  |  |
| --- | --- |
| Списак приложене документације у вези с реализованим пројектом или активношћу |  |
|  |
|  |
|  |
|  |
|  |
|  |
|  |
|  |
|  |

Датум: \_\_\_\_\_\_\_\_\_\_\_\_\_\_\_\_ Потпис овлашћеног лица

**М. П.** \_\_\_\_\_\_\_\_\_\_\_\_\_\_\_\_\_\_\_

**Образац 3**

**И З Ј А В А**

о испуњавању обавеза и правдању утрошка средстава додијељених за реализацију програма и пројеката од било ког буџетског корисника у Брчко дистрикту БиХ

у претходној години

Ја, нижепотписани \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Име и презиме)*, с личном картом број: \_\_\_\_\_\_\_\_\_\_\_ издатом од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у својству лица овлашћеног за заступање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Навести назив цркве или вјерске заједнице)*, ИД број: \_\_\_\_\_\_\_\_\_\_\_\_\_\_\_\_\_\_\_, чије сједиште се налази у \_\_\_\_\_\_\_\_\_\_\_\_\_\_\_\_\_\_\_\_ *(Град/општина)*, на адреси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Улица и број)*, као подносилац захтјева за додјелу донације коју додјељује Скупштина Брчко дистрикта БиХ под пуном кривичном и материјалном одговорношћу:

**И З Ј А В Љ У Ј Е М**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, *(Навести назив цркве или вјерске заједнице*), коју заступам испунила је обавезе и оправдала утрошак средстава додијељених за реализацију програма, пројеката или активности од било ког буџетског корисника у Брчко дистрикту БиХ у претходној години.

Надаље, изјављујем да сам свјестан да давање нетачних података у документима којима се доказује непостојање препрека за додјелу донација предвиђених чланом 4 ставом 1 тачком b) Одлуке о начину расподјеле средстава Скупштине Брчко дистрикта БиХ предвиђених за донације вјерским заједницама подлијеже кривичној одговорности.

Такође, изјављујем да сам свјестан да Скупштина Брчко дистрикта БиХ у поступку оцјене оправданости захтјева за додјелу донације у случају сумње у тачност података датих путем ове изјаве задржава право провјере изнесених података код надлежних институција.

Изјаву дао:

\_\_\_\_\_\_\_\_\_\_\_\_\_\_\_\_\_\_\_\_

Мјесто и датум давања изјаве:

\_\_\_\_\_\_\_\_\_\_\_\_\_\_\_\_\_\_\_\_

Потпис и печат надлежног органа:

\_\_\_\_\_\_\_\_\_\_\_\_\_\_\_\_\_\_\_\_ М. П.